**Media-Polesye** — беларускі інтэрнэт-сайт, які распачаў працу ў чэрвені 2012 года. У 2020 годзе атрымаў статус сеткавага СМІ.

Змест
-----

Навіны, рубрыкі: грамадства, эканоміка, здарэння, культура, палітыка, інтэрв’ю, аўто, спорт. Ахоплівае Пінск, Лунінец, Столін. Паводле Святланы Гарды, галоўнага рэдактара выдання, палескі сайт у 2020 годзе меў да 150 тысяч унікальных наведвальнікаў у суткі. У 2021 годзе наведвальнасць стабілізавалася да, паводле рэдакцыі, 30-40 тысяч карыстальнікаў штодзённа.

Рэпрэсіі (2020—2022)
--------------------

Улады ненавідзяць папулярны сайт на Палессі і пастаянна пагражаюць яго закрыццём. У 2020 годзе пасля васьмі месяцаў адмоў у рэгістрацыі ў якасці сеткавага выдання сайт атрымаў гэты статус задняй датай адначасова з папярэджаннем ад Міністэрства інфармацыі за стварэнне *«пагроз нацыянальнай бяспецы Беларусі»* (праз якое і даведаўся пра рэгістрацыю). Новы статус адразу дазволіў аштрафаваць «Медыя-Палессе» на вялікую суму за парушэнне заканадаўства аб СМІ. За артыкул пра сітуацыю пра распаўсюджванне COVID-19 у Беларусі быў накладзены штраф у 120 базавых велічынь, другі раз быў прысуджаны штраф за артыкул аб візіце Святланы Ціханоўскай на малую радзіму, за словы ў тэксце, што *«яна замужам, як дзекабрыстка»*. Гэты штраф быў удвая большым (200 БВ), а апеляцыя не прынесла плёну, хаця адвакат выявіў у скарзе шмат парушэнняў.

Падчас прэзідэнцкіх выбараў журналістаў выгналі з выбарчых участкаў, аднаго карэспандэнта жорстка затрымалі і збілі так, што шнары ад траўм засталіся на ўсё жыццё. Тым не менш у паслявыбарчы перыяд сайт працягнуў асвятляць крымінальныя справы ў сувязі з пратэстамі ў Беларусі, пісаць палітвязням.

У рамках пагрому незалежных медыя ў Беларусі ў 8-9 ліпеня 2021 года ў галоўнага рэдактара, іншых супрацоўнікаў і ў офісе выдання прайшлі ператрусы, была забрана тэхніка, носьбіты інфармацыі. У канцы ліпеня 2021 года за публікацыю пра «Пінскую справу» суддзя Братанава аштрафавала «Медыя-Палессе» на 5771 BYN.

2 верасня 2021 года сайт быў заблакіраваны ў Беларусі. Рэдакцыя даведалася, што тэхнічных збояў не было, а рэсурс заблакіраваны з боку правайдара. Прычыну хостар параіў шукаць у Міністэрстве інфармацыі, якое аператыўна выданню не адказала. Трапіць на сайт у Беларусі можна толькі праз VPN. Нягледзячы на рэпрэсіі, рэдакцыя вырашыла прадоўжыць працу.

У 2022 годзе сайт і шэраг іншых інтернэт-рэсурсаў Media-Polesye быў даданы ў Рэспубліканскі спіс экстрэмісцкіх матэрыялаў.

Зноскі
------

1. 1 2 3 4 5 6 7  *Pernikau, Pavel*. Round table on media freedom in Belarus: the situation is critical, the pressure on the media is only growing (англ.).  Menschenrechte Osteuropa - News & Konflikte (2021). Архівавана з першакрыніцы 4 сакавіка 2021. Праверана 6 верасня 2021.
2. 1 2 3 4 5 6  «Media-Pоlesye» аднавіла доступ да сайта праз VPN **(нявызн.)**. *Новы Час*.  Будзьма беларусамі! (4 верасня 2021). Архівавана з першакрыніцы 4 верасня 2021. Праверана 6 верасня 2021.
3. 1 2  ATTACKS ON MEDIA WORKERS IN 2020. GROUP 2: BELARUS, CRIMEA, KAZAKHSTAN, RUSSIA, UZBEKISTAN (англ.).  Justice for Journalists (14 чэрвеня 2021). Архівавана з першакрыніцы 28 ліпеня 2021. Праверана 6 верасня 2021.
4. ↑  Стала вядома, што сілавікі прыходзілі да журналістаў у Бабруйску і Гомлі. Агулам пад перасьлед трапілі рэдакцыі і журналісты 12 СМІ  (бел.).  Радыё Свабода. Архівавана з першакрыніцы 6 верасня 2021. Праверана 6 верасня 2021.
5. ↑  Республиканский список экстремистских материалов

Спасылкі
--------

* media-polesye.by — афіцыйны сайт